தஞ்சாவூர் பஜார் ராமர் கோயில்

தஞ்சாவூர் பஜார் ராமர் கோயில், தமிழ்நாடு, தஞ்சாவூர் மாவட்டம், தஞ்சாவூரில் அய்யங்கடைத்தெருவில் அமைந்துள்ளது.

தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.

அமைப்பு
இக்கோயிலின் முன்புறம் உள்ள இரு கல் தூண்களில் கருடனும் அனுமனும் உள்ளனர். வாயில் கோபுரம், மண்டபம், கருவறை, விமானம் உள்ளிட்ட பகுதிகளைக் கொண்டு அமைந்துள்ளது. முன் மண்டபத்தில் ராமர் சீதை லட்சுமணர் அனுமார் உள்ளனர். மூலவர் சன்னதி எதிரே கருடாழ்வார் உள்ளார். திருச்சுற்றில் அனுமார் உள்ளார். மூலவர் சன்னதிக்கு நேராக திருச்சுற்றின் வெளியே பலிபீடம் காணப்படுகிறது.

மூலவர்
மூலவராக ராமர், சீதை, அனுமார் உள்ளிட்டோர் உள்ளனர்.

குடமுழுக்கு
இக்கோயிலில் 15.12.1999 அன்று குடமுழுக்கு நடைபெற்றதற்கான கல்வெட்டு காணப்படுகிறது.

மேற்கோள்கள்

தஞ்சாவூர் மாவட்டத்திலுள்ள இந்துக் கோயில்கள்